《晓发郑梁河闸出江得顺风纪行》
明代·刘璟

西山挂月潮水生，风顺扁舟溯浪轻。黄家洋上过天阙，焦山口北望中𤃩。

地涌岩㠂镇溟渤，天生形势壮神京。晚凉泊掉龙潭渚，更喜沧江似掌平。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。